**PONEDJELJAK, 4.5.**

**PREDMET: HRVATSKI JEZIK**

**NASTAVNA JEDINICA: Kratice – obrada**

Dragi moji učenici, stiglo nam je jedno pismo. Pročitajte ga.

**Dragi pr!**

**U. sam dr. ra. Danas je u š. bilo iz. Čitali smo p., slikali p. Mnogo smo nauč. Vr. je bilo lp pa smo iš. na i. Jed. ček s. Sad žur. Idem u trgovinu po 1 k kruha, 2 l mlijeka i 100 g č.**

**Pozdrav, Tin**

Jeste li razumjeli što nam je Tin želio reći? Zašto niste?

Pogledajte još jednom Tinovo pismo. Vidimo da je Tin mnoge riječi kratio. Je li Tin to dobro napravio? Jesu li nama njegove kratice jasne?

Pročitajte kako je pismo trebalo izgledati.

**Dragi prijatelji!**

**Uč. sam drugog r. Danas je u šk. bilo izvrsno. Čitali smo pjesmu, slikali proljeće itd. Mnogo smo naučili. Vrijeme je bilo lijepo pa smo išli na igralište. Jedva čekam sutra. Sad žurim. Idem u trgovinu po 1 kg kruha, 2 l mlijeka i 100 g čokolade.**

**Pozdrav, Tin**

Je li vam pismo ipak razumljivije iako su i sada mnoge riječi skraćene?

Otvorite čitanku na str. 132.

Pročitajte poruke.

Jesu li vam ove poruke potpuno jasne? Zašto? Umjesto kojih je riječi mama upotrijebila kratice? Što stavljamo iza kratica? Stavljamo li točku i iza oznaka mjernih jedinica (kg, l, dag)?

Otvori pisanku i zapiši sljedeće:

Kratice

**KRATICE** su skraćene riječi.

**OPĆE KRATICE** pišu se s točkom na kraju.

**OZNAKE ZA MJERNE JEDINICE I NOVČANE JEDINICE** pišu se bez točke.

OPĆE KRATICE ( s točkom na kraju)

itd. – i tako dalje šk. - škola

npr. – na primjer r. - razred

tj. – to jest uč. - učenik

ul. – ulica str. - stranica

g. – godina

OZNAKA ZA MJERNE I NOVČANE JEDINICE ( bez točke na kraju)

h – sat m - metar

min – minuta dm - decimetar

l – litra cm - centimetar

dl – decilitar km - kilometar

kg – kilogram kn - kuna

dag – dekagram lp - lipa

g – gram

**Čitanka str. 112.**

U pisanku točno prepiši rečenice iz plavog prozorčića (pčelica). U rečenicama istaknute riječi napiši pomoću kratica.

**PREDMET: MATEMATIKA**

**NASTAVNA JEDINICA: Pisano dijeljenje (475 : 3) – obrada**

Za početak samostalno riješi tri zadatka u udžbeniku na str. 106 pod naslovom ZNAM.

Ne zaboravi provjeru množenjem!

*Danas ćemo naučiti pisano dijeljenje troznamenkastoga broja jednoznamenkastim s ostatkom.*

U bilježnicu zapiši naslov i zadatak.

**Pisano dijeljenje ( 475 : 3)**

PRIMJER:

*Na tri jednaka trajekta treba stati ukupno 475 automobila. Koliko se automobila može ukrcati na jedan trajekt? Koliko će automobila ostati neukrcano?*

475 : 3 = ?

Sada pogledaj video u kojemu je objašnjen postupak današnjeg dijeljenja. Video kreni gledati od 3. minute. Pogledaj ga nekoliko puta. Kraj sebe imaj otvoreni udžbenik na str. 106.

<https://www.youtube.com/watch?v=Dz33iG8PT1>

Nakon pogledanog videa prepiši u bilježnicu sljedeće:

|  |  |  |
| --- | --- | --- |
| S | D | J |
| 4  - 3  1  - 1 | 7  7  5  2  -2 | 5  5  4  1 |

|  |  |  |
| --- | --- | --- |
| S | D | J |
| 1 | 5 | 8 |

: 3 =

*Na jedan trajekt može se ukrcati 158 automobila.*

*Jedan će automobil ostati neukrcan.*

Kraći način:

4 7 5 : 3 = 1 5 8 Provjera množenjem:

- 3 1 5 8 \* 3

1 7 4 7 4

- 1 5 + 1 (ostatak)

2 5 4 7 5

- 2 4

1

OSTATAK NA KRAJU DIJELJENJA MORA BITI MANJI OD DJELITELJA!

KOD PROVJERE MNOŽENJEM UMNOŠKU NA KRAJU PRIBRAJAMO OSTATAK!

**Za vježbanje riješi u udžbeniku str. 107.**

**PREDMET: SAT RAZREDNIKA**

Tko još nije, ili tko želi još jednom, može pročitati sve dosadašnje nastavke Đaka superjunaka i naravno, najnovije, 8. i 9. dio! Svi nastavci nalaze se u prilogu e-maila.

Uživajte! ☺ ☺ ☺

**PREDMET: TJELESNA I ZDRAVSTVENA KULTURA**

Vodi loptu prvo samo desnom, a onda samo lijevom rukom u mjestu i u kretanju.

Bacaj loptu objema rukama.

Vodi loptu unutrašnjom stranom stopala.